CELEX: 62010CN0607
Language: fi
Date: 2010-12-22 00:00:00
Title: Asia C-607/10: Kanne 22.12.2010 — Euroopan komissio v. Ruotsin kuningaskunta

19.3.2011   
            
            
               FI
            
            
               Euroopan unionin virallinen lehti
            
            
               C 89/8
            
         Kanne 22.12.2010 — Euroopan komissio v. Ruotsin kuningaskunta
   (Asia C-607/10)
   2011/C 89/15
   Oikeudenkäyntikieli: ruotsi
   
      Asianosaiset
   
   
      Kantaja: Euroopan komissio (asiamiehet: A. Alcover San Pedro ja K. Simonsson)
   
      Vastaaja: Ruotsin kuningaskunta
   
      Vaatimukset
   
   
               —
            
            
               on todettava, että Ruotsin kuningaskunta ei ole noudattanut ympäristön pilaantumisen ehkäisemisen ja vähentämisen yhtenäistämiseksi 15.1.2008 annetun Euroopan parlamentin ja neuvoston direktiivin 2008/1/EY (1) 5 artiklan 1 kohdan mukaisia velvoitteitaan, koska se ei ole toteuttanut tarvittavia toimenpiteitä varmistaakseen, että toimivaltaiset viranomaiset valvovat 6 ja 8 artiklan mukaisesti annettujen lupien avulla tai ehtoja asianmukaisesti uudelleen tarkistamalla ja tarpeellisesti ajanmukaistamalla, että olemassa olevat laitokset toimivat 3, 7, 9, 10 ja 13 artiklan sekä 14 artiklan a ja b alakohdan sekä 15 artiklan 2 kohdan vaatimusten mukaisesti viimeistään 30.10.2007,
            
         
               —
            
            
               Ruotsin kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   IPPC-direktiivin 5 artiklan 1 kohdasta käy ilmi, että jäsenvaltioiden on toteutettava tarvittavat toimenpiteet varmistaakseen, että toimivaltaiset viranomaiset valvovat 6 ja 8 artiklan mukaisesti annettujen lupien avulla tai ehtoja asianmukaisesti uudelleen tarkistamalla ja tarpeellisesti ajanmukaistamalla, että olemassa olevat laitokset toimivat 3, 7, 9, 10 ja 13 artiklan sekä 14 artiklan a ja b alakohdan sekä 15 artiklan 2 kohdan vaatimusten mukaisesti viimeistään 30.10.2007. Komissio katsoo, että tämä velvollisuus on ymmärrettävä siten, että se koskee kaikkia kyseisessä jäsenvaltiossa olevia laitoksia.
   Kysymystä siitä, onko kyseessä on jäsenyysvelvoitteiden noudattamatta jättäminen, on vakiintuneen oikeuskäytännön mukaan arvioitava sen tilanteen perusteella, joka kyseessä olevassa jäsenvaltiossa vallitsi perustellussa lausunnossa asetetun määräajan päättyessä. Ruotsin kuningaskunnan tähän perusteltuun lausuntoon antamasta vastauksesta käy ilmi, että vastauksen antamisen hetkellä IPPC-direktiivin vaatimuksia ei noudatettu 33 olemassa olevan laitoksen osalta.
   Lisäksi perusteltuun lausuntoon annetun Ruotsin kuningaskunnan täydentävän vastauksen liitteestä käy ilmi, että lokakuussa 2010 eli lähes kolme vuotta IPPC-direktiivissä asetetun määräajan päättymisen jälkeen IPPC-direktiivin vaatimuksia ei edelleenkään noudatettu 23 olemassa olevan laitoksen osalta.
   
      (1)  EUVL L 24, s. 8.